Diego Simeone. Diego Pablo Simeone González () — argentinalik futbolchi va futbol murabbiyi. Himoyachi yarim himoyachi sifatida oʻynagan. Ispaniyaning „Atletico Madrid“ klubi bosh murabbiyi. Oʻyinchi sifatidagi karyerasi. Jamoalardagi faoliyati. Klublar miqyosida Diego Simeonening asosiy muvaffaqiyatlari Ispaniya va Italiya klublaridagi oʻyinlari bilan bogʻliq. „Atletico Madrid“ tarkibida Diego 1995-1996-yilgi mavsumda chempionlik va Ispaniya kubogini qoʻlga kiritdi. „Atletico“dagi uch mavsumdan soʻng Simeone 1997-yilda „Inter“ga oʻtgan va u yerda ikki mavsum oʻtkazdi. 1999-yilda argentinalik futbolchi „Latsio“ga oʻtgan. Rim klubi tarkibida 1999-2000-yilgi mavsumda Diego „oltin dubl“ga erishdi, chempionlik va kubokni qoʻlga kiritdi. Ispaniya Superkubogi uchun „Real Madrid“ga qarshi oʻyinda u bosh hakamga manjet berdi, buning uchun u 8 oʻyinga diskvalifikatsiya qilindi. Jamoalardagi karyerasi. U 1988-yilda 18 yoshida terma jamoadagi debyutini oʻtkazgan. 1991-1993-yillarda milliy terma jamoa tarkibida Amerika kubogini, 1996-yili Atlantadagi Olimpiya o‘yinlarining kumush medalini qo‘lga kiritgan. Murabbiylik karyerasi. 2009-yil 15-aprelda Simeone San-Lorenso klubiga bosh murabbiy etib tayinlandi. 2010-yilning 4-aprelida Simeone soʻnggi 12 oʻyinda 7 ta magʻlubiyatdan soʻng isteʼfoga chiqgan. 2011-yil 19-yanvarda u Italiyaning „Catania“ klubi bosh murabbiyi etib tayinlandi. Shartnoma 2012-yil 30-iyungacha imzolangan. 2011-yilning 1-iyunida Diego Italiya klubi bosh murabbiyi lavozimini tark etdi. 2011-yilning 17-iyunida Simeone „Racing Club“ boshqaruvini qabul qilgan. Jamoa bilan Diego Argentina chempionatida kumush medallarni qoʻlga kiritgan. 2011-yil 20-dekabrda u oʻz lavozimidan isteʼfoga chiqgan. „Atletico Madrid“. 2011-yil 23-dekabrda u bir kun oldin ishdan boʻshatilgan Gregorio Manzano oʻrniga Ispaniyaning „Atletico Madrid“ klubi bosh murabbiyi etib tayinlangan. Birinchi mavsumda Simeone jamoasi bilan Yevropa ligasida gʻolib chiqishga muvaffaq boʻldi va finalda Ispaniyaning boshqa klubi „Bilboko Athletic“ni 3:0 hisobida magʻlub etdi. 2020-yil 30-dekabr kuni u „Atletiko Madrid“ murabbiyi sifatidagi 500-uchrashuvini „Xetafe“ga qarshi o‘tkazgan. Yutuqlari. Oʻyinchi sifatidagi yutuqlari. „Atletico Madrid“ "Internazionale" "Lázio" Argentina terma jamoasida „Atletico Madrid“